hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu zh hu zh hu en hu hu hu hu hu hu en en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Több mint tíz magyar film forog az idén
Írta: MoziNéző | 2014,jan,9 | Filmhírek | 0 |
Eddig hat film kapott gyártási támogatást a Magyar Nemzeti Filmalaptól, ezek forgatása biztosan elkezdődik az idén, további 10 alkotás gyártás-előkészítési fázisban van, ezek – sikeres pályázat esetén – szintén leforoghatnak 2014-ben – tájékoztatta az MTI-t a filmes szervezet.
Az idén – várhatóan tavasszal – fejeződik be Fekete Ibolya Anyám és más futóbolondok a családból című nagyjátékfilmjének két éve kezdődött, többszakaszos forgatása. A 480 millió forint összköltségvetésű mozi magyar (CinemaFilm), német (NikoFilm) és bolgár (Kaboal Pictures) koprodukcióban készül a Magyar Nemzeti Filmalap 190 millió forintos támogatása mellett a német MDM és a Bolgár Nemzeti Filmalap részvételével. A történetről a rendező az MTI-nek elmondta, hogy egy négygenerációs családregényt forgatnak, amely az 1900-as évek legelejétől a 2000-es évek elejéig követi a főszereplők és a térség történetét. A főbb szerepeket Ónodi Eszter, Gáspár Tibor, Básti Juli és a lengyel Danuta Szaflarska alakítja.
205 millió forint gyártási támogatást kapott a Türelem és a The Counterpart című rövidfilmekkel jelentős sikereket elért Nemes Jeles László Saul fia címmel készülő első játékfilmje, amely a II. világháború végén egy koncentrációs tábor végnapjaiban játszódik. Főhőse egy zsidó férfi, aki halott fiát próbálja mindenáron végtisztességhez juttatni. A film a tervek szerint nemzetközi szereplőgárdával, európai koprodukcióban készül a Laokoon Filmgroup gyártásában. Producerei Sipos Gábor és Rajna Gábor, operatőre Erdély Mátyás lesz.
Idén nyáron foroghat – 490 millió forintos gyártási támogatásból – Goda Krisztina Veszettek című (korábban Kakukkfiók címen futó) filmje, amely két fiúról szól, akik egy karizmatikus vezető hatására csatlakoznak egy szervezethez, hogy így küzdjenek a bűnözés ellen. Lapértesülések szerint a két fiút Klem Viktor és ifj. Vidnyánszky Attila alakítaná a filmben, amelyben szerepelne Törőcsik Franciska és Györgyi Anna is, a producer Kálomista Gábor, a gyártó a Megafilm lesz.
Gárdos Péter a filmalap 300 millió forintos támogatásával, izraeli és svéd partnerekkel februárban kezdi meg Hajnali láz című filmjének forgatását. A film forgatókönyvéből regény is született, amely 2010-ben jelent meg az Olvasó Sarok Kiadónál. A tervezett produkció a rendező szüleinek történetéről szól, akiknek levelezése adta a forgatókönyv alapját. Gárdos Péter korábban elmondta: szülei – akik túlélték a koncentrációs tábort – Svédországba kerültek rehabilitációs kezelésre. Édesapja beszerezte több tucat Svédországban ápolt magyar lány nevét, címét, és ismerkedő levelet írt nekik. Így találkozott a rendező édesanyjával, akivel végül Stockholmban össze is házasodtak.
Nyáron készülhet Kern András filmje, a Gondolj rám a Filmalap 200 millió forintos gyártási támogatásával. A tragikomédia forgatókönyvét a színész-rendező és Vámos Miklós írta, a női főszereplő Eszenyi Enikő, a film zeneszerzője Presser Gábor, operatőre Ragályi Elemér lesz. A mai pesti történet főszereplője egy sebészorvos, aki miután megtudja, hogy halálos beteg, úgy dönt: szeretteit megkíméli attól, hogy halála után sirassák, és hátralévő idejét annak szenteli, hogy mindenkivel megutáltassa magát. A produkció az Inzert44 Kft. gyártásában készül.
A legnagyobb gyártási támogatást, 900 millió forintot Pálfi György filmje, a Toldi kapta, amelynek több évszakos forgatása még az idén elkezdődik, bár pontos időpontot a Filmalap nem közölt. A kosztümös produkció az öreg Toldiról szól majd, aki szembesül a saját magáról szóló történetekkel, majd a film megmutatja, hogy mindez hogyan is történt a valóságban. Az operatőr Pohárnok Gergely lesz, a gyártó a Katapult Film.
Bár még csak gyártás-előkészítési fázisban van, de a tervek szerint még az idén elkezdheti a forgatási munkálatokat Kenyeres Bálint, aki Tegnap címmel európai koprodukcióban készítheti első egészestés játékfilmjét a Mirage Film gyártásában, Taschler Andrea producer vezetésével. Kenyeres Bálint – aki forgatókönyvével elnyerte az Atelier koprodukciós fórum fődíját a 64. cannes-i filmfesztiválon – három éve dolgozik a filmterven, a forgatás 2 millió eurós költségvetésének finanszírozása még folyamatban van. A film operatőre Erdély Mátyás lesz.
Gyártás-előkészítő szakaszban van továbbá Till Attila Tiszta szívvel című, kerekesszékes gengszterekről szóló filmje, valamint Herendi Gábor Kincsem című filmterve is. Ez utóbbi nem azonos azzal a bejelentett szuperprodukcióval, amelyet szintén Kincsemről készítenének angol-orosz-német-amerikai-osztrák koprodukcióban mintegy 30-60 millió dollárból (6,5-13 milliárd forintból).
Testről és lélekről címmel készül forgatni Enyedi Ildikó, szintén előkészítés alatt áll Dési András György író-rendező és Móray Gábor Titkos pizsama című első mozifilmjének terve. Sikeres pályázat esetén elindulhat a forgatás Edelényi János A nem ismert tartomány és Bogdán Árpád Halottlátó című filmtervéből is, éppúgy mint Fliegauf Bence Hímpor című forgatókönyvéből. Ez utóbbi egy dokumentarista eszközökkel megjelenített apa-fiú történet lesz magyar-francia-német koprodukcióban. Előkészítési szakaszba érkezett Gigor Attila filmterve is, aki Az ember, akit nem lőttek le címmel egy ikerpár történetét viszi majd vászonra.
Előző Mundruczó Maraton a Kontrában!
Következő Mars – Az utolsó napok (The Last Days on Mars) 2013
Az emlékmás 3. nője
Woody Allen-klasszikusok újra mozivásznon
Oscar 2016 – Mozinézők élő közvetítése a 88. Oscar gáláról
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress